

 Θεσσαλονίκη, 24/6/2019

# ΟΡΚΩΜΟΣΙΑ ΙΟΥΛΙΟΥ 2019

Η ορκωμοσία των φοιτητών που ολοκλήρωσαν τις σπουδές τους, θα γίνει μετά από απόφαση της Κοσμητείας, στις **12/7/2019** ημέρα **Παρασκευή** και **ώρα 11.00 π.μ.** στην Αίθουσα Τελετών του Παλαιού Κτιρίου της Φιλοσοφικής Σχολής.

Οι φοιτητές που αναμένεται να ορκιστούν πρέπει να κάνουν τη σχετική **αίτηση για έλεγχο ορκωμοσίας** στο sis.auth.gr (Αρχική ⇨ Εξυπηρέτηση ⇨ Νέα Αίτηση ⇨ Είδος Πιστοποιητικού ⇨ Άλλο ⇨ Σχόλια) από τη **Δευτέρα 24/6/2019** έως και την **Κυριακή 30/6/2019**

Στην αίτηση θα πρέπει να συμπεριληφθούν:

1) οι κωδικοί των μαθημάτων για τα οποία αναμένεται η βαθμολογία τους

2) τα δύο μαθήματα (με κωδικό μαθήματος), σε περίπτωση που υπάρχουν επιπλέον ECTS, που δεν επιθυμούν να υπολογιστούν στο βαθμό πτυχίου.

3) εάν επιθυμούν θρησκευτικό ή πολιτικό όρκο

Οι φοιτητές που έχουν δηλώσει τα στοιχεία τους και **ολοκληρώνεται** η διαδικασία του ελέγχου ορκωμοσίας **υποχρεούνται** να περάσουν από τη Γραμματεία  **(ώρα 12:00 μ.μ. - 13:00 μ.μ.)** για τον έλεγχο της βαθμολογίας τους το αργότερο μέχρι και την Παρασκευή **5/7/2019.**

Σε περίπτωση που οι ίδιοι αδυνατούν να προσέλθουν αυτοπροσώπως μπορούν να στείλουν κάποιον οικείο τους με επικυρωμένη εξουσιοδότηση και όλα τα απαραίτητα δικαιολογητικά.

Θα πρέπει να έχουν μαζί τους:

1. Ακαδημαϊκή ταυτότητα (αν έχει χαθεί δήλωση απώλειας από Αστυνομικό Τμήμα)
2. Βιβλιάριο Υγειονομικής Περίθαλψης του Α.Π.Θ. (εφόσον υπάρχει)
3. Βιβλιάριο Σπουδών (εφόσον υπάρχει)
4. Σε περίπτωση που διαμένουν στις πανεπιστημιακές εστίες να φέρετε βεβαίωση διαγραφής από την αρμόδια ΦΕΘ-ΑΠΘ.
5. Βεβαίωση ότι από τη βιβλιοθήκη του Τμήματος για τη μη ύπαρξη οφειλής βιβλίων ή άλλης υποχρέωσης

Με την ορκωμοσία χορηγούνται δωρεάν τα εξής:

* Ένα Αντίγραφο Πτυχίου
* Ένα Πιστοποιητικό Αναλυτικής Βαθμολογίας
* Παράρτημα Διπλώματος (Diploma Supplement)

Όσοι επιθυμούν το πτυχίο τους σε μεμβράνη θα πρέπει είτε να προσκομίσουν ένα παράβολο των 32,00 € από την Τράπεζα Πειραιώς, (αρ. λογ. 5272-041780-361 με δικαιούχο το ΑΠΘ) και να συμπληρώσουν την απλή αίτηση που βρίσκεται στην ιστοσελίδα του Τμήματος είτε να καταθέσουν την αίτηση για πάπυρο ηλεκτρονικά στο sis.auth.gr (δυνατότητα ηλεκτρονικής πληρωμής με κάρτα).